stanford-oval/wikipedia huggingface dataset:
ไทยลีก 4 ฤดูกาล 2561
ไทยลีก 4 แชมเปียนส์ลีก > ไทยลีก 4 แชมเปียนส์ลีก รอบสุดท้าย > ตารางคะแนน

ตอนบน
| อันดับ  | สโมสร  | แข่ง  | ชนะ  | เสมอ  | แพ้  | ได้  | เสีย  | ผลต่าง  | คะแนน  | ได้รับคัดเลือก หรือ ตกชั้น  |
| --- | --- | --- | --- | --- | --- | --- | --- | --- | --- | --- |
| 1 | ขอนแก่น ยูไนเต็ด | 5 | 4 | 1 | 0 | 6 | 2 | +4 | 13 | นัดชิงชนะเลิศ และ เลื่อนชั้นสู่ ไทยลีก 3 ฤดูกาล 2562 |
| 2 | เมืองเลย ยูไนเต็ด | 5 | 2 | 3 | 0 | 5 | 3 | +2 | 9 | นัดชิงอันดับ 3 เพื่อเลื่อนชั้นสู่ ไทยลีก 3 ฤดูกาล 2562 |
| 3 | บ้านค่าย ยูไนเต็ด | 5 | 2 | 1 | 2 | 7 | 6 | +1 | 7 |  |
| 4 | ยโสธร | 5 | 1 | 2 | 2 | 5 | 7 | −2 | 5 |  |
| 5 | จันทบุรี | 5 | 1 | 1 | 3 | 6 | 7 | −1 | 4 |  |
| 6 | อุตรดิตถ์ | 5 | 0 | 2 | 3 | 3 | 7 | −4 | 2 |  |
ตอนล่าง
| อันดับ  | สโมสร  | แข่ง  | ชนะ  | เสมอ  | แพ้  | ได้  | เสีย  | ผลต่าง  | คะแนน  | ได้รับคัดเลือก หรือ ตกชั้น  |
| --- | --- | --- | --- | --- | --- | --- | --- | --- | --- | --- |
| 1 | นครปฐม ยูไนเต็ด | 5 | 4 | 0 | 1 | 9 | 2 | +7 | 12 | นัดชิงชนะเลิศ และ เลื่อนชั้นสู่ ไทยลีก 3 ฤดูกาล 2562 |
| 2 | มหาวิทยาลัยนอร์ทกรุงเทพ | 5 | 3 | 1 | 1 | 15 | 4 | +11 | 10 | นัดชิงอันดับ 3 เพื่อเลื่อนชั้นสู่ ไทยลีก 3 ฤดูกาล 2562 |
| 3 | คาเด็นซ่า สตูล ยูไนเต็ด | 5 | 3 | 1 | 1 | 17 | 10 | +7 | 10 |  |
| 4 |  หัวหิน ซิตี้ | 5 | 2 | 1 | 2 | 4 | 9 | −5 | 7 |  |
| 5 | เกร็กคู สายไหม ยูไนเต็ด | 5 | 0 | 2 | 3 | 2 | 10 | −8 | 2 |  |
| 6 | สพล.สมุทรสาคร ยูไนเต็ด | 5 | 0 | 1 | 4 | 3 | 15 | −12 | 1 |  |
ไทยลีก 4 แชมเปียนส์ลีก > ไทยลีก 4 แชมเปียนส์ลีก รอบสุดท้าย > รอบระดับประเทศ

การแข่งขันในรอบระดับประเทศของไทยลีก 4 จะใช้รูปแบบเดียวกับไทยลีก 3 กล่าวคือ ทีมชนะเลิศจากตอนบนและตอนล่างจะแข่งขันกันในรอบชิงชนะเลิศ และทีมรองชนะเลิศจากตอนบนและตอนล่างจะแข่งขันกันในรอบชิงอันดับที่ 3 ในระบบเหย้า-เยือน โดยลำดับการเป็นเจ้าบ้านจะตัดสินโดยการจับสลากซึ่งจัดขึ้นพร้อมกับการมอบรางวัลชนะเลิศของแต่ละโซนของไทยลีก 4 ในวันที่ 28 สิงหาคม พ.ศ. 2561
รอบชิงอันดับที่ 3
| 0 | 1 | 2 | 3 | 4 |
| --- | --- | --- | --- | --- |
| 20 ตุลาคม พ.ศ. 2561 รอบชิงอันดับที่ 3 นัดที่ 1 | ม.นอร์ทกรุงเทพ | 1 – 1 | เมืองเลย ยูไนเต็ด | ธัญบุรี ปทุมธานี |
|  | Joao Francisco  57' | รายงาน | กฤต ภวภูตานนท์  90+4' | สนามกีฬา: สนามกีฬามหาวิทยาลัยนอร์ทกรุงเทพ วิทยาเขตรังสิต อำเภอธัญบุรี จังหวัดปทุมธานี ผู้ชมในสนาม: 650 ผู้ตัดสิน: อธิวัฒน์ สีลาโล้ |
| 0 | 1 | 2 | 3 | 4 |
| --- | --- | --- | --- | --- |
| 27 ตุลาคม พ.ศ. 2561 รอบชิงอันดับที่ 3 นัดที่ 2 | เมืองเลย ยูไนเต็ด | 0 – 1 | ม.นอร์ทกรุงเทพ | วังสะพุง เลย |
|  |  | รายงาน | ภูมิพัฒน์ กันทะเนตร  66' | สนามกีฬา: สนามกีฬาเทศบาลเมืองวังสะพุง อำเภอวังสะพุง จังหวัดเลย ผู้ชมในสนาม: 740 ผู้ตัดสิน: ชัยฤกษ์ งามสม |
มหาวิทยาลัยนอร์ทกรุงเทพชนะด้วยผลประตูรวม 2–1 ได้ตำแหน่งอันดับที่ 3 ของไทยลีก 4 และเลื่อนชั้นสู่ไทยลีก 3
รอบชิงชนะเลิศ
| 0 | 1 | 2 | 3 | 4 |
| --- | --- | --- | --- | --- |
| 21 ตุลาคม พ.ศ. 2561 รอบชิงชนะเลิศ นัดที่ 1 | ขอนแก่น ยูไนเต็ด | 2 – 2 | นครปฐม ยูไนเต็ด | ขอนแก่น |
|  | ชรินทร์ บุตรฮาด  61' Capistrano Jardel  86' | รายงาน | ณัฐพล วรสุทธิ์  79' พงศธร ทองชะอุ่ม  90+4' | สนามกีฬา: สนามกีฬาองค์การบริหารส่วนจังหวัดขอนแก่น อำเภอเมืองขอนแก่น จังหวัดขอนแก่น ผู้ชมในสนาม: 4,291 ผู้ตัดสิน: ฑีธิชัย นวลจันทร์ |
| 0 | 1 | 2 | 3 | 4 |
| --- | --- | --- | --- | --- |
| 28 ตุลาคม พ.ศ. 2561 รอบชิงชนะเลิศ นัดที่ 2 | นครปฐม ยูไนเต็ด | 3 – 2 | ขอนแก่น ยูไนเต็ด | นครปฐม |
|  | ณกุณฑ์ ปิ่นทอง  16' Olveira Silva Diego  25' พงศธร ทองชะอุ่ม  36' | รายงาน | Capistrano Jardel  28', 57' (ลูกโทษ) | สนามกีฬา: สนามกีฬาโรงเรียนกีฬาเทศบาลนครนครปฐม อำเภอเมืองนครปฐม จังหวัดนครปฐม ผู้ชมในสนาม: 2,566 ผู้ตัดสิน: สงกรานต์ บุญมีเกียรติ |
นครปฐม ยูไนเต็ดชนะด้วยผลประตูรวม 5–4 ได้ตำแหน่งชนะเลิศไทยลีก 4
ก๋วยเตี๋ยวคั่วไก่

| --- | --- |

มื้อ: อาหารจานเดียว
แหล่งกำเนิด: ประเทศไทย
ภูมิภาค: ภาคกลาง
อุณหภูมิเสิร์ฟ: ร้อน
ส่วนผสมหลัก: เส้นก๋วยเตี๋ยว, เนื้อไก่, ปลาหมึกกรอบ, ไข่, ซีอิ๊วขาว
 ตำราอาหาร: ก๋วยเตี๋ยวคั่วไก่
ก๋วยเตี๋ยวคั่วไก่ หรือเรียกสั้น ๆ ว่า คั่วไก่ เป็นอาหารไทยชนิดหนึ่งที่ได้รับอิทธิพลจากอาหารจีนตอนใต้ ประกอบด้วยเส้นก๋วยเตี๋ยวกับเนื้อไก่ โดยนำเส้นก๋วยเตี๋ยวมาคั่วในหม้ออย่างทำโจ๊ก จนกลายเป็นอาหารชนิดนี้ขึ้น
ประวัติ

ก๋วยเตี๋ยวคั่วไก่ดัดแปลงมาจากโจ๊กแห้งใส่ไก่ ภายหลังจึงมีผู้นำเส้นก๋วยเตี๋ยวไปคั่วในหม้อบนเตาถ่านแบบเดียวกับการทำโจ๊ก ปรุงรสด้วยซีอิ๊วขาวเพียงอย่างเดียว แล้วใส่วัตถุดิบเดิมที่มีอยู่จากการทำโจ๊กลงไป แม้จะคล้ายกับผัดซีอิ๊วซึ่งจะใช้ซีอิ๊วดำปรุงรส ทำให้อาหารทั้งสองมีสีสันที่ต่างกัน ภายหลังก๋วยเตี๋ยวคั่วไก่มีการพัฒนาเป็นการคั่วเส้นก๋วยเตี๋ยวในกระทะ มีการเพิ่มเติมวัตถุดิบ เช่น ปลาหมึกกรอบ ไข่ไก่ เนื้อกุ้ง รับประทานแกล้มไปกับซอสพริก และผักกาดขาว บางร้านมีลักษณะและชื่อเรียกเฉพาะร้านของตนเองเช่น ก๋วยเตี๋ยวคั่วทะเล คั่วไก่ไข่อบ เป็นต้น
ก๋วยเตี๋ยวคั่วไก่ที่มีชื่อเสียงในกรุงเทพมหานคร ได้แก่ ย่านสวนมะลิใกล้สถานีรถไฟกรุงเทพ, ย่านพลับพลาไชยใกล้โรงพยาบาลกลาง และย่านเยาวราช  นอกนั้นยังมีในย่านบ้านปูนใต้สะพานพระราม 8 และย่านถนนลูกหลวงริมคลองผดุงกรุงเกษมใกล้ตลาดนางเลิ้ง
บะหมี่

การทำเส้นบะหมี่ที่ไต้หวัน
บะหมี่ (肉麵) เป็นผลิตภัณฑ์อาหารประเภทเส้นที่ชาวจีนคิดค้นขึ้น มีส่วนประกอบของแป้งสาลี และน้ำเป็นส่วนประกอบเป็นส่วนใหญ่ อาจมีไข่ เกลือ และสารละลายด่างหรือสีผสมอาหาร
ถ้าแบ่งตามสูตร จะมีบะหมี่แบบจีนและบะหมี่แบบญี่ปุ่น บะหมี่แบบจีนนั้น ทำจากแป้งสาลีชนิดอเนกประสงค์ที่มีโปรตีนประมาณ 10-12 เปอร์เซ็นต์ ผสมกับโซเดียมคาร์บอเนต 0.5-2.0 เปอร์เซ็นต์ น้ำประมาณ 30-35 เปอร์เซ็นต์ และเกลือ 1.5 เปอร์เซ็นต์ บะหมี่ที่ได้จะมีสีเหลือง ส่วนบะหมี่แบบญี่ปุ่น จะทำจากแป้งสาลีโปรตีนต่ำ หรือแป้งผสมระหว่าง soft wheat และ hard wheat เพื่อให้มีโปรตีนประมาณ 9-10 เปอร์เซ็นต์ ผสมกับน้ำ 28-33 เปอร์เซ็นต์ เกลือ 2 เปอร์เซ็นต์ ไม่เติมด่าง ทำให้บะหมี่มีสีขาว เนื้ออ่อนนุ่ม
การใช้ประโยชน์

คนชนชาติชาวจีนนิยมนำมารับประทานเป็นอาหารจานหลัก เพราะมีความเชื่อตามบรรพบุรุษของชาวจีนว่าการรับประทานอาหารประเภทเส้นบะหมี่จะช่วยให้ลูกหลานเจริญรุ่งเรือง และมี "อายุยืนยาว" นอกจากนี้คนชนชาติจีนไม่นิยมนำบะหมี่ไปกราบไหว้ "บรรพบุรุษที่ล่วงลับ" ไปแล้ว เพราะเชื่อกันว่าจะทำให้ลูกหลานของตน "อายุสั้น"
บะหมี่แบ่งตามวิธีการผลิต

บะหมี่สด เป็นบะหมี่ที่ผ่านขั้นตอนผสม รีดเป็นแผ่นบาง และทำเส้นแล้ว แต่ไม่ได้ผ่านการทำให้สุกและตากแห้ง มีส่วนประกอบ คือ แป้งสาลี น้ำ สารละลายด่าง ไข่ เกลือ สีผสมอาหาร มีความเข้มข้นของโดยประมาณ 35 เปอร์เซ็นต์ พักโดยไว้ 20 นาที แล้ว รีดเป็นแผ่นบางประมาณ 1.5-2.0 มิลลิเมตร ตัดเป็นเส้นตามต้องการ บะหมี่ประเภทนี้ต้องบริโภคภายใน 1-2 วัน
บะหมี่สุก เป็นบะหมี่ผ่านการลวกให้สุกโดยเฉพาะผิวนอกเพื่อทำลายจุลินทรีย์ เหลือตรงกลางเป็นไส้ดิบ จะต้องลวกหรือต้มเมื่อต้องการบริโภคเพื่อให้สุกทั้งเส้น
บะหมี่สดแห้ง เป็นบะหมี่ที่ผ่านขั้นตอนทำให้แห้ง โดยการนำบะหมี่สดมาตากแดดอย่างช้า ๆ หรือเข้าตู้อบควบคุมอุณหภูมิ พยายามรักษาเส้นไว้ให้ตรง บะหมี่ชนิดนี้แตกหักง่าย และเปราะต้องเก็บใส่ภาชนะที่ แข็งแรง สามารถเก็บได้นานกว่า มีความชื้นประมาณ 8-10 เปอร์เซ็นต์ เวลาบริโภคจะต้องนำมาแช่น้ำก่อนและต้มเพื่อให้คืนตัว
บะหมี่แห้งกึ่งสำเร็จรูป ทำจากบะหมี่สด โดยนำมานึ่งให้สุก หรืออบไอน้ำให้สุกก่อนนำไปตากหรือ อบแห้งมีความชื้นประมาณ 10-13 เปอร์เซ็นต์ บะหมี่ชนิดนี้มีความเหนียวกว่าบะหมี่สดแห้ง เนื่องจากโปรตีนได้เปลี่ยนรูปไป และอยู่ในรูปที่เหนียวกว่าเดิม เก็บได้นาน เวลาบริโภคจะต้องใช้เวลาในการต้มพอสมควรเพื่อให้เส้นคืนตัว
บะหมี่ทอดกึ่งสำเร็จรูป ทำจากบะหมี่สด แล้วนำมาอบไอน้ำแล้วจับเป็นก้อน ทำให้แห้งโดยการทอดในน้ำมันที่อุณหภูมิเหมาะสม 150 ํ - 160 ํ ซ. ทอดประมาณ 1-2 นาที การอบแป้งในเวลานานเสียเวลามากกว่า ลักษณะที่ดีของบะหมี่ชนิดนี้คือ คืนตัวได้เร็วเมื่อผสมน้ำร้อน ทั้งนี้เพราะเส้นบะหมี่มีรูพรุนอยู่ทั่วไป มีความชื้นอยู่เพียง 3-5% บะหมี่ชนิดนี้เป็นที่นิยมกันแพร่หลาย เนื่องจากสะดวกและรวดเร็ว แต่เก็บไว้ ได้ไม่นาน เนื่องจากมีน้ำมันติดอยู่ เมื่อสัมผัสกับอากาศจึงเกิดการเหม็นหืน
ดูเพิ่ม

บะหมี่กึ่งสำเร็จรูป
อ่าวเซนต์ลอว์เรนซ์

| อ่าวเซนต์ลอว์เรนซ์ |
| --- | --- |
ฝรั่งเศส: Golfe du Saint-Laurent

ระดับความลึกของมหาสมุทรของอ่าวเซนต์ลอว์เรนซ์
พิกัด: 48°36′N 61°24′W﻿ / ﻿48.600°N 61.400°W﻿ / 48.600; -61.400
ชนิด: อ่าว
ประเทศในลุ่มน้ำ: แคนาดา แซ็งปีแยร์และมีเกอลง (ฝรั่งเศส)

พื้นที่พื้นน้ำ: 226,000 km2 (87,000 sq mi)
ความลึกโดยเฉลี่ย: 152 m (499 ft)
ความลึกสูงสุด: 530 m (1,740 ft)
ปริมาณน้ำ: 34,500 km3 (8,300 cu mi)
อ่าวเซนต์ลอว์เรนซ์ (อังกฤษ: Gulf of St. Lawrence) เป็นชายขอบเขตแดนของรัฐเกแบ็ก รัฐนิวบรันสวิก รัฐโนวาสโกเชีย รัฐพรินซ์เอดเวิร์ดไอแลนด์ รัฐนิวฟันด์แลนด์และแลบราดอร์ ประเทศแคนาดา รวมถึงแซ็งปีแยร์และมีเกอลงซึ่งเป็นดินแดนอาณานิคมโพ้นทะเลของประเทศฝรั่งเศสในอเมริกาเหนือ
อ่าวเซนต์ลอว์เรนซ์เชื่อมต่อกับเกรตเลกส์กับมหาสมุทรแอตแลนติกโดยผ่านแม่น้ำเซนต์ลอว์เรนซ์
กระสุนเดนตาย

| กระสุนเดนตาย |
| --- | --- |
ใบปิดภาพยนตร์
กำกับ: วอลเตอร์ ฮิล
บทภาพยนตร์: อเล็กซานโดร กามอน
สร้างจาก: Du Plomb Dans La Tête โดย แมตซ์
อำนวยการสร้าง:   อเล็สซานดรา มิลชาน  อัลเฟรด โก  ไมล์ส มิลลาร์  คอร์ทนีย์ โซโลมอน  เควิน คิง เทมเปิลตัน 
นักแสดงนำ:   ซิลเวสเตอร์ สตอลโลน  ซุง กัง  ซาราห์ ชาฮิ  แอดิวาเล แอคินูเย-อากบาเจ  คริสเตียน สเลเทอร์  เจสัน โมโมอา 
กำกับภาพ: ลอยด์ อะเฮิร์นที่ 2
ตัดต่อ: ทิม อัลเวอร์สัน
ดนตรีประกอบ: สตีฟ มาซซาโร ฮันส์ ซิมเมอร์
บริษัทผู้สร้าง:   Dark Castle Entertainment  IM Global  Millar Gough Ink  Emjag  After Dark Films  
ผู้จัดจำหน่าย: วอร์เนอร์บราเธอส์
วันฉาย: 14 พฤศจิกายน ค.ศ.​ 2012 (เทศกาลภาพยนตร์โรม)​ 2 มกราคม ค.ศ. 2013 (สหรัฐอเมริกา) 7 กุมภาพันธ์​ พ.ศ. 2556 (ประเทศไทย)
ความยาว: 92 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $40 ล้านดอลล่าร์สหรัฐ
ทำเงิน: $21.9 ล้านดอลล่าร์สหรัฐ
กระสุนเดนตาย (อังกฤษ: Bullet to the Head) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2012 กำกับโดย วอลเตอร์ ฮิล นำแสดงโดย ซิลเวสเตอร์ สตอลโลน, ซุง กัง, ซาราห์ ชาฮิ, แอดิวาเล แอคินูเย-อากบาเจ, คริสเตียน สเลเทอร์, เจสัน โมโมอา
เนื้อเรื่องย่อ

เจมส์ โบโนโม นักฆ่ามือเก๋าจากนิวออร์ลีนส์อดีตทหารเรือ ที่ต้องเข้ามาร่วมมือกับ เทย์เลอร์ คว็อน เจ้าหน้าที่ตำรวจจากวอชิงตัน ดี.ซี.​ หลังจากที่คู่หูของพวกเขาถูกสังหารด้วยนํ้ามือของ คีแกน อาชญากรอดีตทหารรับจ้าง​สุดเหี้ยมโหดและแก๊งของเขา ทำให้การล้างแค้นและการล่าระหํ่าเมืองเริ่มต้นขึ้น
นักแสดงนำ

ซิลเวสเตอร์ สตอลโลน รับบท เจมส์ "จิมมี โบโบ" โบโนโม
ซุง กัง รับบท นักสืบเทย์เลอร์ คว็อน
ซาราห์ ชาฮิ รับบท ลิซา โบโนโม
แอดิวาเล แอคินูเย-อากบาเจ รับบท รอเบิร์ต นโคโม มอเรล
คริสเตียน สเลเทอร์ รับบท มาร์คัส บาพทิสเต
เจสัน โมโมอา รับบท คีแกน
จอน เซดา รับบท หลุยส์ แบลนชาร์ต
โฮลท์ แมคคัลลานี รับบท แฮงก์ กรีลีย์
ไบรอัน ฟาน โฮลต์ รับบท รอนนี เอิร์ล
เวโรนิกา โรซาติ รับบท ลอลา
เดน โรเดส รับบท ลิวเตเมนท์ เลเบอร์ตรอน
มาร์คัส ไลอาล บราวน์ รับบท นักสืบโทว์เน
ดักลาส เอ็ม. กริฟฟิน รับบท เบบี แจ๊ก
แหล่งข้อมูลอื่น

กระสุนเดนตาย ที่อินเทอร์เน็ตมูวีเดตาเบส
กระสุนเดนตาย ที่บ็อกซ์ออฟฟิศโมโจ
กระสุนเดนตาย ที่รอตเทนโทเมโทส์
กระสุนเดนตาย ที่เมทาคริติก
ตำบลโคกช้าง (อำเภอเดิมบางนางบวช)

| ตำบลโคกช้าง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Khok Chang
ประเทศ: ไทย
จังหวัด: สุพรรณบุรี
อำเภอ: เดิมบางนางบวช
พื้นที่
 • ทั้งหมด: 42.00 ตร.กม. (16.22 ตร.ไมล์)
ประชากร (2566)
 • ทั้งหมด: 4,555 คน
 • ความหนาแน่น: 108.45 คน/ตร.กม. (280.9 คน/ตร.ไมล์)
รหัสไปรษณีย์ : 72120
รหัสภูมิศาสตร์: 720207
 ส่วนหนึ่งของสารานุกรมประเทศไทย
| องค์การบริหารส่วนตำบลโคกช้าง |
| --- | --- |
องค์การบริหารส่วนตำบล
อบต.โคกช้างที่ตั้งที่ทำการองค์การบริหารส่วนตำบลโคกช้าง
พิกัด: 14°55′03.7″N 100°09′32.1″E﻿ / ﻿14.917694°N 100.158917°E﻿ / 14.917694; 100.158917
ประเทศ:  ไทย
จังหวัด: สุพรรณบุรี
อำเภอ: เดิมบางนางบวช
พื้นที่
 • ทั้งหมด: 42.00 ตร.กม. (16.22 ตร.ไมล์)
ประชากร (2566)
 • ทั้งหมด: 4,555 คน
 • ความหนาแน่น: 108.45 คน/ตร.กม. (280.9 คน/ตร.ไมล์)
รหัส อปท.: 06720215
ที่อยู่ที่ทำการ: เลขที่ 88 หมู่ 5 ตำบลโคกช้าง อำเภอเดิมบางนางบวช จังหวัดสุพรรณบุรี 72120
เว็บไซต์: www.khokchang.go.th
 ส่วนหนึ่งของสารานุกรมประเทศไทย
โคกช้าง เป็นตำบลในอำเภอเดิมบางนางบวช จังหวัดสุพรรณบุรี เดิมเคยเป็นตำบลในอำเภอบางระจัน จังหวัดสิงห์บุรี
ที่ตั้งและอาณาเขต

ตำบลโคกช้าง มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลดงคอน และตำบลบางขุด (อำเภอสรรคบุรี จังหวัดชัยนาท)
ทิศตะวันออก ติดต่อกับตำบลพักทัน และตำบลสระแจง (อำเภอบางระจัน จังหวัดสิงห์บุรี)
ทิศใต้ ติดต่อกับตำบลทุ่งคลี ตำบลยางนอน และตำบลเขาพระ
ทิศตะวันตก ติดต่อกับตำบลเดิมบาง
ประวัติ

โคกช้าง เป็นตำบลเก่าแก่ของอำเภอสิงห์ (อำเภอบางระจัน) จังหวัดสิงห์บุรี ปี พ.ศ. 2454 กระทรวงมหาดไทยประกาศแยกพื้นที่ตำบลโคกช้าง ของอำเภอสิงห์ ไปเป็นส่วนหนึ่งของอำเภอที่จัดตั้งขึ้นใหม่ คือ "อำเภอเดิมบาง" ขึ้นกับเมืองสุพรรณบุรี โดยชื่อ "โคกช้าง" มาจากที่มีเนินขนาดใหญ่ตั้งอยู่พอมาถึงช่วงฤดูน้ำหลากได้มีฝูงช้างจำนวนมากมาอาศัยอยู่บนเนินสูง จึงเรียกชื่อว่า โคกช้าง
ปี พ.ศ. 2492 ขุนธรรมรัฐธุราทร (ธรรมรัฐ โรจนสุนทร) ผู้ว่าราชการจังหวัดสุพรรณบุรี ได้ประกาศแยกหมู่ 3–4 ของตำบลเขาดิน และหมู่ 3, 6–7 ของตำบลโคกช้าง ออกไปตั้งเป็น ตำบลทุ่งคลี
การปกครองส่วนภูมิภาค > การปกครองส่วนภูมิภาค

ตำบลโคกช้างแบ่งพื้นที่การปกครองออกเป็น 10 หมู่บ้าน ได้แก่
หมู่ที่ 1 บ้านสามเอก
หมู่ที่ 2 บ้านห้วยหวาย
หมู่ที่ 3 บ้านเจ็ดอาร์
หมู่ที่ 4 บ้านหนองตาแก้ว
หมู่ที่ 5 บ้านหนองบอน
หมู่ที่ 6 บ้านหนองกรด
หมู่ที่ 7 บ้านใหม่คันคลอง
หมู่ที่ 8 บ้านริ้วกรูด
หมู่ที่ 9 บ้านหนองกลับ
หมู่ที่ 10 บ้านสามเอกเหนือ
การปกครองส่วนภูมิภาค > การปกครองส่วนท้องถิ่น

ตำบลโคกช้างเดิมมีฐานะเป็นสภาตำบลโคกช้าง ในปี พ.ศ. 2517 ต่อมาปี พ.ศ. 2538 สภาตำบลโคกช้างมี 10 หมู่บ้าน พื้นที่ 42.0 ตารางกิโลเมตร ประชากร 4,240 คน และ 1,087 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลโคกช้างอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลโคกช้าง
โนวารา

| โนวารา |
| --- | --- |
เทศบาล
Comune di Novara
เมืองโนวารา
   ธง ตราอาร์ม
แผนที่แสดงที่ตั้งของโนวารา 
ประเทศ: อิตาลี
แคว้น: Piedmont
จังหวัด: Novara (NO)
Frazioni: Lumellogno, Olengo, Pernate, Torrion Quartara, Agognate, Casalgiate, Cascina Montà, Cascina Roggia Mora, Gionzana, Pagliate
การปกครอง
 • นายกเทศมนตรี: Andrea Ballarè (PD)
พื้นที่
 • ทั้งหมด: 103 ตร.กม. (40 ตร.ไมล์)
ความสูง: 162 เมตร (531 ฟุต)
ประชากร (31 ธันวาคม 2010)
 • ทั้งหมด: 105,024 คน
 • ความหนาแน่น: 1,000 คน/ตร.กม. (2,600 คน/ตร.ไมล์)
เดมะนิม: Novaresi
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 28100
รหัสเขตโทรศัพท์: 0321
นักบุญองค์อุปถัมภ์: Saint Gaudentius
วันสมโภชนักบุญ: January 22
เว็บไซต์: เว็บไซต์ทางการ
โนวารา (อิตาลี: Novara) เป็นเมืองหลวงของจังหวัดโนวารา ในแคว้นปีเยมอนเต ทางตะวันตกเฉียงเหนือของประเทศอิตาลี ทางตะวันตกของเมืองมิลาน มีประชากรราว 105,000 คน เป็นเมืองมีประชากรมากเป็นอันดับ 2 ของแคว้นปีเยมอนเต รองจากเมืองตูริน เป็นเมืองมีเส้นทางจราจรสำคัญ เชื่อมเมืองมิลานกับตูริน และจากเจนัวไปยังสวิตเซอร์แลนด์
เคาะซแวโตะ

| --- | --- |
เคาะซแวโตะ
มื้อ: อาหารเช้าหรือกลางวัน
แหล่งกำเนิด: พม่า
ส่วนผสมหลัก: เส้นหมี่ กุ้งแห้ง กะหล่ำปลี แคร์รอต น้ำมันถั่วลิสง ลูกชิ้นปลา น้ำปลา มะนาว
 ตำราอาหาร: เคาะซแวโตะ
เคาะซแวโตะ (พม่า: ခေါက်ဆွဲသုပ်‌; เอ็มแอลซีทีเอส: hkauk hcwai: sup, ออกเสียง: [kʰaʊ̯ʔ sʰwɛ́ θoʊ̯ʔ]) เป็นอาหารประเภทยำของพม่า โดยนำเส้นหมี่ที่ทำจากแป้งสาลีและไข่หรือเส้นข้าวซอยมายำรวมกับกุ้งแห้ง กะหล่ำปลี แคร์รอต น้ำปลา น้ำมะนาว แต่งหน้าด้วยน้ำมันถั่วลิสง อาจจะใส่แตงกวา ต้นหอม ผักชี เต้าหู้ทอด ผงถั่วหัวช้างคั่ว
เฝอ

| --- | --- |
เฝอเนื้อวัว
ชื่ออื่น: ก๋วยเตี๋ยวเวียดนาม กวยจั๊บเวียดนาม ก๋วยเตี๋ยวญวน กวยจั๊บญวน
มื้อ: อาหารจานหลัก รับประทานได้ทุกมื้อ
แหล่งกำเนิด: เวียดนาม
ภูมิภาค: เวียดนาม ลาว
ผู้สร้างสรรค์: อาหารเวียดนาม
ส่วนผสมหลัก: ก๋วยเตี๋ยวน้ำ ใส่เนื้อสัตว์และผัก
 ตำราอาหาร: เฝอ   สื่อ: เฝอ
เฝอเนื้อไก่
เฝอ (เวียดนาม: phở, ออกเสียง: [fə̰ː˧˩˧]) เป็นอาหารเวียดนามชนิดหนึ่ง มีลักษณะคล้ายก๋วยเตี๋ยวของไทย แต่ต่างกันที่เส้น น้ำซุป และเครื่องเคียง เฝอ มีชื่ออื่นคือ ก๋วยเตี๋ยวเวียดนาม, กวยจั๊บเวียดนาม, ก๋วยเตี๋ยวญวน และ กวยจั๊บญวน
เฝอเป็นอาหารที่ประกอบด้วยเส้นก๋วยเตี๋ยวที่เรียกว่า บั๊ญเฝอ (bánh phở) คล้ายเส้นเล็กแต่กว้างกว่า หรือเป็นเส้นกลมสีขาวขนาดใหญ่กว่าขนมจีนเล็กน้อย ในน้ำซุปที่เคี่ยวจากเนื้อวัว (หรือเนื้อไก่) กระดูก หางวัว และเครื่องเทศบางชนิด เช่น อบเชยไซ่ง่อน เมล็ดดอกจัน ขิง กานพลู กระวานดำ เป็นต้น และตกแต่งด้วยหัวหอม ต้นหอม ผักชี ผักชีฝรั่ง สะระแหน่ โหระพา มะนาวหรือเลมอน ถั่วงอก และพริกหยวก ซึ่งสี่อย่างหลังมักจะแยกไว้เป็นอีกจานต่างหาก เพื่อให้ผู้รับประทานเติมได้ตามชอบ สำหรับซอสบางอย่างที่เป็นที่นิยมได้แก่ ซอสฮอยซิน น้ำปลา และซอสพริกศรีราชา
ในประเทศเวียดนาม

เฝอเป็นอาหารจานหลักที่เป็นที่นิยมในประเทศเวียดนาม สามารถรับประทานได้ทุกมื้อ และส่วนใหญ่นิยมเฝอเนื้อวัว (phở bò เฝอบ่อ) และมีแยกเป็นประเภท คือ เฝอเนื้อสดและเฝอเนื้อตุ๋น
ร้านเฝอที่ขึ้นชื่อร้านหนึ่งของประเทศเวียดนาม คือ เฝอ 24 (Pho 24) ซึ่งมี 60 สาขาในประเทศเวียดนาม และมี 20 สาขาในต่างประเทศ
แหล่งข้อมูลอื่น

Bloom, Dan. "What's that Pho? - French loan words in Vietnam hark back to the colonial days" Taipei Times. May 29, 2010.
VietnamWiki.net. "Pho Hanoi", Vietnam Travel Wiki,December 28, 2009.Pho Ha Noi เก็บถาวร 2012-03-01 ที่ เวย์แบ็กแมชชีน
Lam, Andrew. "Pho", All Things Considered, National Public Radio, September 2, 1999 Surprising locations to find phở
Norris, Michele. "From Pho to Fast Food, an Immigrant's Tale", All Things Considered, National Public Radio, February 6, 2007 Biography of Bich Minh Nguyen
Prakash, Snigdha. "Pho Sells", Morning Edition, National Public Radio, June 3, 2002. Campbell soup markets phở
Sullivan, Michael. "Vietnamese Pho Chain Takes on U.S. Competition", Morning Edition, National Public Radio, March 20, 2007. Introduction of chain restaurant in the USA
ซอสามสาย

| --- | --- |
ซอสามสายที่พิพิธภัณฑ์ศิลปะเมโทรโพลิทัน
เครื่องสาย
ประเภท:  เครื่องสาย 
เครื่องดนตรีที่เกี่ยวข้อง
 Tro เขมร  เรอบับ อินโดนีเซีย 
ซอสามสาย หรือ ซอสายฟ้าฟาด เป็นเครื่องดนตรีไทยชนิดหนึ่ง จำพวกเครื่องดนตรีที่ใช้คันชักในการสี และมีลักษณะพิเศษ คือ เป็นซอที่มีสามสายดังชื่อ ซอสามสายนับเป็นเครื่องดนตรีที่มีความสง่างามชิ้นหนึ่งในวงมโหรี ผู้เล่นจะอยู่ในตำแหน่งด้านหน้าของวงเคียงคู่กับนักร้อง
ประวัติ

ปรากฏหลักฐานจากจดหมายเหตุ ลาลูแบร์ (หน้า 30) ที่บันทึกไว้ว่า
“….ชาวสยามมีเครื่องดุริยางค์เล็ก ๆ น่าเกลียดมาก มีสามสายเรียกว่า “ซอ” ….”
ซึ่งชี้ให้เห็นว่าในสมัยกรุงศรีอยุธยาหรือก่อนนั้น มีซอสามสายและนิยมเล่นกัน และลักษณะรูปร่างของซอสามสายก็คงจะยังไม่สวยงามมากอย่างในปัจจุบันนี้
จนมาถึงยุคต้นของกรุงรัตนโกสินทร์ ในสมัยพระบาทสมเด็จพระพุทธเลิศหล้านภาลัย รัชกาลที่ 2 สืบเนื่องมาจากที่พระองค์ท่านมีอัจฉริยภาพในทางศิลปะด้านต่าง ๆ เช่น ทรงแกะสลักบานประตูพระวิหารวัดสุทัศน์เทพวรารามด้วยฝีพระหัตถ์ของพระองค์เอง อีกประการหนึ่ง พระองค์ท่านยังโปรดทรงซอสามสายเป็นอย่างยิ่ง จึงทำให้พระองค์ท่านได้ประดิษฐ์คิดสร้างซอสามสายได้ด้วยความประณีต งดงาม และเป็นแบบอย่างมาจนถึงปัจจุบันนี้
ลักษณะของซอสามสาย

ซอสามสาย แบ่งตามขนาดออกเป็น 2 ประเภท คือ
ซอสามสาย เป็นซอสามสายขนาดดั้งเดิม
ซอสามสายหลีบ มีขนาดเล็กกว่าซอสามสาย
ลักษณะของซอสามสาย > ส่วนต่าง ๆ ของซอสามสาย

ทวนบน เป็นส่วนบนสุดของคันซอ คว้านด้านในให้เป็นโพรงโดยตลอด ด้านบนสุดมีรูปร่างเป็นทรงเทริด ทวนบนนี้ เจาะรูด้านข้างสำหรับใส่ลูกบิด 3 ลูก ด้านหน้าตรงปลายทวนตอนล่าง เจาะรูสำหรับร้อยสายซอ ที่สอดออกมาจากรัดอก หรือเรียกอีกอย่างหนึ่งว่า อกซอ ทวนบนนี้ทำหน้าที่คล้าย ๆ กับท่ออากาศ (Air column) ให้เสียงที่เกิดจากกะโหลกเป็นความถี่ของเสียง แล้วลอดผ่านออกมาทางทวนบนนี้ได้
ทวนล่าง คือส่วนของซอที่ต่อลงมาจากทวนบน ทำเป็นรูปทรงกระบอก และประดิษฐ์ลวดลายสวยงาม เช่นลงยาตะทอง ลงถมปัด ประดับมุก หรืออย่างอื่น เป็นการเพิ่มความวิจิตรงดงาม และเรียกทวนล่างนี้ว่า ทวนเงิน ทวนทอง ทวนมุก ทวนลงยา เป็นต้น ทวนล่างนี้สวมยึดไว้กับทวนบน และเป็นที่สำหรับผูก รัดอก เพื่อบังคับให้สายซอทั้ง 3 เส้นติดอยู่กับทวน นอกจากนั้นทวนล่าง ยังทำหน้าที่เป็นตำแหน่งสำหรับกดนิ้ว ลงบนสายในตำแหน่งต่าง ๆ
พรมบน คือส่วนที่ต่อจากทวนล่างลงมา ส่วนบนกลึงเป็นลูกแก้ว ส่วนตอนล่างทำเป็นรูปปากช้างเพื่อประกบกับกะโหลกซอ
พรมล่าง คือส่วนที่ต่อจากกะโหลกซอลงมาข้างล่าง ส่วนที่ประกบกับกะโหลกซอทำเป็นรูปปากช้าง เช่นเดียวกับส่วนล่างของพรมบน ตรงกลางของพรมล่างเจาะรูด้านบนเพื่อใช้สำหรับเป็นที่ร้อย หนวดพราหมณ์ เพื่อคล้องกับสายซอทั้งสามสายและเหนี่ยวรั้งให้ตึง ตรงส่วนปลายสุดของพรมล่างกลึงเป็น เกลียวเจดีย์ และตอนปลายสุดเลี่ยมด้วย ทองคำ หรือ ทองเหลืองเป็นยอดแหลม เพื่อที่จะปักกับพื้นได้ สะดวกยิ่งขึ้น คันซอสามสายทั้ง 4 ท่อนนี้จะมีลักษณะกลวงตลอด ยกเว้นพรมล่างตอนที่เป็นเกลียวเจดีย์เท่านั้นที่เป็นส่วนที่ตัน เพราะต้องการ ความแข็งแรง ในขณะปักสีเวลาบรรเลง และคันซอทั้ง 4 ท่อนนี้ จะสวมไว้กับแกนที่สอดไว้กับ กะโหลกซอ
ถ่วงหน้า ถ่วงหน้าของซอสามสาย เป็นอุปกรณ์ที่สำคัญ  ติดอยู่ตรงหน้าซอที่ตำแหน่งมุมบนซ้ายมือของผู้สี เพื่อควบคุมความถี่ของเสียง ทำให้มีเสียงนุ่มนวลไพเราะน่าฟังยิ่งขึ้น ทั้งนี้ตำแหน่งที่ติดอาจจะขยับแตกต่างกันขึ้นอยู่กับการสะท้อนของเสียงภายในของกะโหลกซอและตำแหน่งการวางหย่องของซอด้วย
หย่อง ทำด้วยไม้ไผ่หรือไม้โมก แกะให้เป็นลักษณะคู้ ปลายทั้งสองของหย่องคว้านเป็นเบ้าขนมครกเพื่อทำให้เสียง ที่เกิดขึ้นส่งผ่านไปยังหน้าซอมีความกังวานมากยิ่งขึ้น
คันสี (คันชัก) คันสีของซอสามสาย ประกอบด้วยไม้และหางม้า คันสีนั้นเหลาเป็นรูปคันศร ส่วนใหญ่ทำจากไม้ชิงชันเพราะเป็นไม้เนื้อแข็งมีความคงทนและไม่แตกหักง่าย (ราคาไม่แพง) หรือบางครั้งอาจจะใช้ไม้แก้วเพราะเป็นไม้เนื้ออ่อนสีเหลืองนวล (นิยมใช้คู่กับซองาช้างหรือซอไม้แก้ว) เป็นไม้ที่มีน้ำหนักเบากว่าไม้ชิงชันช่วยผ่อนแรงมือที่ถือคันชักได้
เสียงของซอสามสาย

สายเอก ถ้าปล่อยไม่จับสายจะเป็นเสียง ซอล (ซึ่งเวลาสีจะสีคู่กับสายกลาง) และใช้ปลายนิ้วแตะที่ข้างสายโดยใช้นิ้วชี้ จะเป็นเสียง ลา, ใช้นิ้วกลางแตะที่ข้างสายจะเป็นเสียง ที, ใช้นิ้วนางแตะที่ข้างสายจะเป็นเสียงโด, ใช้นิ้วก้อยแตะที่ข้างสายจะเป็นเสียง เร (เสียงสูง)
สายกลาง ถ้าปล่อยไม่จับสายจะเป็นเสียง เร (ซึ่งเวลาสีจะสีคู่กับสายทุ้ม) และใช้นิ้วชี้กดลงบนสายจะเป็นเสียง มี, ใช้นิ้วกลางกดลงบนสายจะเป็นเสียง ฟา, ใช้นิ้วนางกดลงบนสายเป็นเสียง ซอล
สายทุ้ม ถ้าปล่อยไม่จับสายจะเป็นเสียง ลา และใช้นิ้วชี้กดลงที่สายจะเป็นเสียง ที, ใช้นิ้วกลางกดลงที่สายจะเป็นเสียง โด, ใช้นิ้วนางกดลงที่สายจะเป็นเสียง เร
แหล่งข้อมูลอื่น

เทคนิคการเล่นซอสามสาย เก็บถาวร 2007-09-27 ที่ เวย์แบ็กแมชชีน
| ด ค กมรดกภูมิปัญญาทางวัฒนธรรมของชาติ สาขาศิลปะการแสดง โดยกระทรวงวัฒนธรรม |
| --- | --- |
ดนตรีและเพลงร้อง:  วงสะล้อ ซอ ปิน  ซอล้านนา  หมอลำพื้น  หมอลำกลอน  ลำผญา  เพลงโคราช  ดิเกร์ ฮูลู  ปี่พาทย์  กระจับปี่  เปี๊ยะ  ขับเสภา  ดนตรีของกลุ่มชาติพันธุ์ลีซู  ซอสามสาย  เพลงหน้าพาทย์  กันตรึม  เจรียง  กาหลอ  วงปี่จุม  วงมังคละ  วงมโหรี  แคน  พิณ  กรือโต๊ะ  ลำตัด  เพลงอีแซว  สวดสรภัญญ์  เพลงบอก  เพลงเรือแหลมโพธิ์  เค่ง  เพลงฉ่อย  เพลงเรือ  เพลงนา  แตรวง  โปงลาง  กลองอืด 
นาฏศิลป์และการละคร:  โขน  หนังใหญ่  ละครชาตรี  โนรา  หนังตะลุง   ละครใน  หุ่นกระบอก  ลิเกทรงเครื่อง  รำเพลงช้า-เพลงเร็ว  แม่ท่ายักษ์-ลิง   ละครนอก  การแสดงในพระราชพิธี  ก้านกกิงกะหร่า  ฟ้อนม่านมุ้ยเชียงตา  รำฝรั่งคู่  ละครดึกดำบรรพ์  โนราโรงครู  มะโย่ง  รองเง็ง  ฟ้อนเล็บ  รำประเลง  ฟ้อนกลองตุ้ม  ลิเกป่า  ฟ้อนโยคีถวายไฟ  ระบำสี่บท  รำแม่บท  รำโทน  หนังประโมทัย  รำมอญ  รำตร๊ด  ลำแมงตับเต่าไทเลย 
 ศิลปะการแสดง  ช่างฝีมือดั่งเดิม  วรรณกรรมพื้นบ้าน  กีฬาภูมิปัญญาไทย  แนวปฏิบัติทางสังคม พิธีกรรมและงานเทศกาล  ความรู้และแนวปฏิบัติเกี่ยวกับธรรมชาติและจักรวาล  ภาษา  มรดกภูมิปัญญาทางวัฒนธรรม 
ส่วนต่าง ๆ ของซอสามสาย จากปรัชญาติการะของ อุดม อรุณรัตน์
จาจังมย็อน

| --- | --- |

ชื่ออื่น: ชาจังมย็อน
ประเภท: บะหมี่
ส่วนผสมหลัก: เส้นบะหมี่, ชุนจัง (เต้าเจี้ยวถั่วดำ), ผัก, เนื้อหมู, อาหารทะเล (บางครั้ง)
 ตำราอาหาร: จาจังมย็อน   สื่อ: จาจังมย็อน
จาจังมย็อน (เกาหลี: 짜장면; อาร์อาร์: jjajangmyeon; เอ็มอาร์: tchajangmyŏn) หรือ ชาจังมย็อน (자장면, MC: jajangmyeon, MR: chajangmyŏn) เป็นอาหารจีน-เกาหลีชนิดหนึ่ง ประกอบด้วยเส้นบะหมี่ ราดและคลุกซอสข้นที่ทำจากชุนจัง (เต้าเจี้ยวถั่วดำหมัก) ผัดกับผัก เนื้อหมูหั่น และบางครั้งใส่อาหารทะเล ชื่อซอส จาจัง (ซึ่งบางครั้งสะกดเป็น ชาจัง) เป็นการออกเสียงแบบเกาหลีของตัวอักษรจีน 炸醬 ซึ่งแปลตรงตัวว่า "ซอสผัด" ส่วนคำ มย็อน แปลว่า "บะหมี่" ซึ่งเขียนด้วยตัวอักษรจีนว่า 麵
อาหารชนิดนี้มีต้นกำเนิดมาจากจ๋าเจี้ยงเมี่ยน (炸醬麵, แปลตรงตัวว่า "บะหมี่ซอสผัด") ในมณฑลชานตงของประเทศจีน จุดเริ่มต้นของจาจังมย็อนสามารถสืบย้อนกลับไปถึงสมัยราชวงศ์โชซ็อน เมื่อโชซ็อนเปิดอินช็อนเป็นเมืองท่า ชาวจีนจำนวนมากจากชานตงจึงอพยพมาอาศัยในย่านหนึ่งของเมืองซึ่งทุกวันนี้เป็นที่รู้จักกันในชื่ออินช็อนไชนาทาวน์ ชาวจีนกลุ่มนี้เป็นผู้ตั้งร้านอาหารจีนและดัดแปลงสูตรจ๋าเจี้ยงเมี่ยนแบบดั้งเดิมให้เข้ากับความชอบของชาวเกาหลี
แหล่งข้อมูลอื่น

Jajangmyeon - Official Seoul City Tourism เก็บถาวร 2012-09-13 ที่ เวย์แบ็กแมชชีน
A jar of South Korea-produced jajang เก็บถาวร 2007-02-10 ที่ เวย์แบ็กแมชชีน
ขลุ่ยอู้

ขลุ่ยอู้ เป็นขลุ่ยที่มีขนาดใหญ่ที่สุดในบรรดาขลุ่ยทั้งหลาย และเป็นขลุ่ยที่มีเสียงต่ำที่สุดคือต่ำกว่าเสียงโดต่ำของขลุ่ยเพียงออ 2-3 เสียง ขลุ่ยอู้ทำมาจากไม้รวกปล้องใหญ่ยาวประมาณ 60 เซนติเมตร กว้าง 4 เซนติเมตร
ขลุ่ยอู้ใช้บรรเลงในวงปี่พาทย์ดึกดำบรรพ์
ชับแช

| --- | --- |

ประเภท: ก๋วยเตี๋ยวเกาหลี
แหล่งกำเนิด: เกาหลี
อุณหภูมิเสิร์ฟ: ร้อนหรือเย็น
ส่วนผสมหลัก: วุ้นเส้นมันเทศ, น้ำมันงา, ผัก (แคร์รอต, หอมใหญ่, ผักโขม, เห็ด)
 ตำราอาหาร: ชับแช   สื่อ: ชับแช
| --- | --- |
ชับแช
ฮันกึล: 잡채
ฮันจา: 雜菜
อาร์อาร์: japchae 
เอ็มอาร์: chapch'ae 
IPA: /tɕap̚.tɕʰɛ/
ชับแช (เกาหลี: 잡채; อาร์อาร์: japchae; เอ็มอาร์: chapch'ae; ฮันจา: 雜菜) เป็นอาหารเกาหลีชนิดหนึ่ง ได้จากการนำวุ้นเส้นที่ทำจากแป้งมันเทศไปผัดในน้ำมันงากับผักชนิดต่าง ๆ  (ตามปกติจะใช้แคร์รอต, หัวหอม, ผักโขม และเห็ดหั่นเป็นเส้นบาง ๆ) ปรุงรสด้วยซีอิ๊วและน้ำตาลทราย ตกแต่งด้วยเมล็ดงาและพริกหั่นแฉลบ จะเสิร์ฟขณะร้อนหรือเย็นก็ได้
ชาวเกาหลีมักทำชับแชรับประทานกันในงานเลี้ยงและโอกาสพิเศษ โดยเพิ่มเนื้อวัวและผักตามฤดูกาลเข้าไป โดยทั่วไปมักเสิร์ฟอาหารจานนี้เป็นกับข้าว แต่จะเสิร์ฟเป็นอาหารจานหลักก็ได้ บ่อยครั้งจะเสิร์ฟกับข้าวสวย หากมีข้าวด้วยจะเรียกอาหารจานนี้ว่า ชับแชบับ (잡채밥) โดยคำว่า พับ (밥) แปลว่า "ข้าว"